Revolucion për gratë në Ukrainë
Lëvizja e protestave në Ukrainë përfshiu shumë gra në role si tradicionale dhe jo-tradicionale
Sheshi Pavarësia ka qenë i mbushur me protestues dhe përkrahës të tyre për muaj me radhë. Njerëzit që ruajnë barrikadat për mbrojtje nga sulmet e policisë shihen si heronj, ndërsa ata që humbën jetën gjatë trazirave nderohen si dëshmorë. Gratë iu bashkuan përpjekjes, më së shumti në role mbështetëse, duke përgatitur ushqim, duke kaluar tulla dorë më dorë, apo duke shpërndarë sanduiçe dhe çaj mes njerëzve pranë barrikadave. Kjo vajzë, e cila dha vetëm emrin si Nina dhe që fsheh fytyrën për të mos rrezikuar sigurinë e saj, kapërceu paragjykimet duke shërbyer si roje pranë barrikadave bashkë me djemtë. Nina është një nga vajzat e shumta që po e përdorin mundësinë e kësaj kryengritjeje për të bërë revolucion në jetën e tyre. Aleksandra Nazarova bën roje pranë një zyre qeveritare në mënyrë që dokumente të ndryshme të cilat mund të përmbajnë prova për korrupsion të mos humbasin. thotë ajo. Shumë prej vajzave në role jo-tradicionale janë pjesë e Brigatës së Grave, e krijuar muajin e kaluar për të mbrojtur të drejtën e tyre për të punuar së bashku me burrat. Nina Potarska është një nga organizatoret. Gra të të gjitha brezave i kanë mbështetur protestat në çfarëdo mënyre që kanë mundur. Në Konsorciumit e Grave të Ukrainës, kryetarja Maria Alekseyenko thotë kjo është ajo që ka rëndësi.